Ez a cikk több mint 1 éves.

A Magyar Tudományos Akadémia dolgozóit megszervező ADF (Akadémiai Dolgozók Fóruma), amely a közelmúltban több tüntetést is szervezett az Akadémia védelmében, közleményben reagált a kéjbarlang-ügyre.

Mint írják,

„bár az egyes kutatóközpontok nagyon eltérő gazdálkodási modell szerint működnek, álláspontunk szerint minden esetben elfogadhatatlan az ilyen öncélú pénzköltés, különösen egy olyan hálózatban, ahol a kutatók átlagos bére alig éri el a nettó 190 ezer Ft-ot”.

Szerintük ez az eset is csak arra világít rá, hogy szükség van az MTA kutatóhálózatának a megújítására: az intézményrendszer demokratizálására, az átláthatóbb működésre. Azonban a kormány átszervezései ezeket nem szolgálják, a kutatóhálózatot politikai kontroll alá helyeznék, és az önkormányzatiság jelenlegi szintje is megszűnne.

Hozzátették azt is, hogy a rekreációs szoba ügye nem változtat azon, hogy az MTA kutatóhálózata a térség legeredményesebb ilyen intézményrendszere. A kormány tervezett átalakításai pedig ezt a magas színvonalú munkát veszélyeztetné szerintük.

Ahogy ma beszámoltunk róla , a Ripost péntek este közzétett egy névtelen cikket , amelyben azt állítja, az MTA Számítástechnikai és Automatizálási Kutatóintézetében (SZTAKI) működik egy kéjbarlang, ahová professzorok exkluzív köre kóddal tud bejutni, és van benne egy szív alakú ágy is. A lap egy 8 másodperces felvételt is mutat a szoba belsejéről és egy fotót az épületről.

Később arról is írtunk, hogy a 444 megkérdezte a SZTAKI-t, hogy reagáljon a kormánymédiában megjelent állításokra. A portálnak eljutott közleményében a kutatóintézet az írja: